Канстытуцыйны крызіс у Перу (2019)

**Канстытуцыйны крызіс у Перу (2019)** — канфлікт паміж выканаўчай і заканадаўчай галінамі ўлады Перу, які прывёў да роспуску кантраляванага апазіцыяй парламента і фактычнага двоеўладдзя ў краіне. Кожны з бакоў канфлікту абвінавачваў сваіх апанентаў у парушэнні нацыянальнага заканадаўства.

Нагодай для крызісу паслужыў канфлікт вакол прызначэння аднаго з суддзяў Канстытуцыйнага суда. Прэзідэнт Віскара запатрабаваў ад парламента адмовіцца ад прызначэння на гэтую пасаду спрэчнага кандыдата, пагражаючы ў адваротным выпадку распусціць Кангрэс.

Тым часам кіраўнік урада Перу Сальвадор дэль Солар вынес на галасаванне парламента пытанне аб даверы ўраду, аднак дэпутаты адклалі разгляд гэтага пытання, заняўшыся замест гэтага назначэннямі ў Канстытуцыйны суд. У сувязі з гэтым Прэзідэнт Перу Марцін Віскара 30 верасня 2019 года распусціў Кангрэс Перу. Паводле звестак інфармацыйнага агенцтва Andina, камандаванне ўзброеных сіл і кіраўніцтва паліцыі Перу заявілі, што працягнуць падпарадкоўвацца Віскары.

1 кастрычніка Араас абвясціла аб сваёй адстаўцы, а Віскара выдаў указ аб датэрміновых парламенцкіх выбарах на 26 студзеня 2020 года.

Кучынскі пакінуў свой пост у сакавіку 2018 гады пасля скандалу, звязанага з купляй галасоў выбаршчыкаў. Яго змяніў першы віцэ-прэзідэнт Марцін Віскара.

Віскара зрабіў сваім галоўным прыярытэтам барацьбу з карупцыяй.

Тым часам у кастрычніку 2018 года па абвінавачванні ў адмыванні грошай і карупцыі, звязанай са скандалам вакол кангламерату Odebrecht, была арыштаваная сама Кейка Фухіморы. Яе прыхільнікі займалі большасць месцаў у Кангрэсе Перу і знаходзіліся ў апазіцыі да Віскары. Пасля арышту Фухіморы ў Кангрэс быў унесены законапраект, які меў мэтай перашкодзіць ажыццяўленню ў жыццё прапаноў Віскары аб двухпалатным парламенце і забароне на перавыбранне дэпутатаў. У канчатковым выніку перуанцы на рэферэндуме ў снежня 2018 года адобрылі прапановы Віскары.

### Закон аб недаверы 
Па Канстытуцыі Перу выканаўчая ўлада можа распусціць Кангрэс пасля паўторнага галасавання аб недаверы. Першае галасаванне аб недаверы прайшло ў верасні 2017 года.

27 верасня 2019 года прэзідэнт прапанаваў Кангрэсу правесці галасаванне аб недаверы. Віскара прапанаваў змяніць працэдуру выбару суддзяў Канстытуцыйнага суда на больш «празрыстую». 30 верасня Кангрэс, ігнаруючы гэтую прапановы, прызначыў членам Канстытуцыйнага суда Перу стрыечнага брата Пэдра Алахеі, прэзідэнта Кангрэса, якому, хутчэй за ўсё, трэба было б вырашаць спрэчкі паміж Кангрэсам і прэзідэнтам уяўляе сабой другі акт недаверу яго ўраду, што дае яму права распусціць Кангрэс, што ён і зрабіў вечарам 30 верасня, прызначыўшы датэрміновыя парламенцкія выбары на 26 студзеня 2020 года. Выступіўшы пасля гэтага з тэлезваротам да народа, прэзідэнт заявіў, што жадае рэфармаваць працэс намінацыі суддзяў, аднак з парламентам, паводле яго слоў, дамовіцца немагчыма.

### Адстаўка Араас 
Вечарам 1 кастрычніка Мерсэдэс Араас падала ў адстаўку і заклікала да правядзення парламенцкіх выбараў.

У названы дзень былі праведзены парламенцкія выбары, на якіх перамагла права-цэнтрысцкая партыя «Народнае дзеянне».

## Грамадскае меркаванне 
Крысціна Армарыя з Асашыэйтэд Прэс пісала: «Роспуск Кангрэса ўкінуў Перу ў самы глыбокі канстытуцыйны крызіс за амаль тры дзесяцігоддзі, і гэта таксама можа стаць пачаткам апошняй змрочнай главы для самай вядомай палітычнай дынастыі краіны. Калі ў 1992 годзе заканадаўчы орган быў у апошні раз распушчаны, у прэзідэнцкім палацы знаходзіўся аўтарытарны лідар Альберта Фухіморы, што дыктаваў свае ўмовы. 27 гадамі пазней мы бачым, як з Кангрэсу выганяюць партыю, якую ўзначальвае яго любімая старэйшая дачка». Апытанні грамадзкай думкі, праведзеныя Інстытутам перуанскіх даследаванняў (IEP), паказалі, што 84% рэспандэнтаў ухвалілі рашэнне Віскары аб роспуску Кангрэса.

## Гл. таксама 
* Палітычны крызіс у Венесуэле (2019)
* 
* 
* 

## Заўвагі 
## Спасылкі 
* Што адбываецца ў Перу? — zviazda.by 

Катэгорыя:Гісторыя Перу
Катэгорыя:2019 год у Паўднёвай Амерыцы
Катэгорыя:2019 год у палітыцы